കാര്ത്തിക് ശങ്കര് സിനിമാ സംവിധാനത്തിലേക്ക്: ആദ്യ ചിത്രം തെലുങ്കില് ഹൈദരാബാദ് : സമൂഹ മാധ്യമങ്ങളിലൂടെ ശ്രദ്ധേയനായ കാര്ത്തിക് ശങ്കര് സിനിമാ സംവിധാനത്തിലേക്ക്. കാര്ത്തിക് സംവിധാന അരങ്ങേറ്റം ചെയ്യുന്ന തെലുങ്ക് ചിത്രത്തിന്റെ പൂജ ഹൈദരാബാദ് അന്നപൂര്ണ്ണ സ്റ്റുഡിയോയില് വെച്ച് നടന്നു. തെലുങ്ക് ഇതിഹാസ സംവിധായകന് കോടി രാമകൃഷ്ണയുടെ ബാനറില് മകള് കോടി ദിവ്യ ആണ് ചിത്രം നിര്മ്മിക്കുന്നത്. കെ. രാഘവേന്ദ്ര റാവു ആദ്യ ഷോട്ട് സംവിധാനം നിര്വഹിച്ചു. എ.എം. രത്നം ആണ് ക്യാമറ സ്വിച്ച് ഓണ് ചെയ്തത്. രാമേശ്വരലിംഗ റാവു ആദ്യ ക്ലാപ് അടിച്ചു. നിര്മാതാവ് അല്ലു അരവിന്ദ് ആയിരുന്നു മുഖ്യാതിഥി. ഇന്ത്യയിലെതന്നെ മുന്നിര സംഗീത സംവിധായകരില് ഒരാളായ മണി ശര്മ്മ ആണ് ചിത്രത്തിന്റെ സംഗീതം നിര്വ്വഹിക്കുന്നത്. സിനിമയുടെ ചിത്രീകരണം നവംബര് ആദ്യവാരം തുടങ്ങും. പി ആര് ഒ ആതിര ദില്ജിത്ത് തെലുങ്ക് യുവതാരം കിരണ് അബ്ബവാരം നായകനായെത്തുന്ന ചിത്രത്തില് സഞ്ജന ആനന്ദ് ആണ് നായിക. ഞാന് മലയാളത്തില് ഒരു സിനിമ ചെയ്യാനുള്ള ചര്ച്ചകളിലായിരുന്നു. അപ്പോഴാണ് എന്റെ വര്ക്ക് കണ്ടശേഷം ഈ ചിത്രത്തിന്റെ ടീം എന്നെ സമീപിച്ചത്. അക്കാരണം കൊണ്ട് ആദ്യ സിനിമ തെലുങ്കില് ചെയ്യാന് തീരുമാനിക്കുകയായിരുന്നു. മലയാളത്തില് ചെയ്യാന് വച്ചിരുന്ന വിഷയം തെലുങ്ക് സിനിമയ്ക്ക് വേണ്ടി എടുക്കുകയും ചെയ്തു കാര്ത്തിക് ശങ്കര് പറഞ്ഞു.